als_Latn dik_Latn sag_Latn
Mëngjesi është shumë i rëndësishëm për të përballuar ditën. E ku ka më mirë se sa një brioche i ngrohtë i sapodalë nga furra. Kjo recetë është shumë e thjeshtë, mjafton një petë sfoliat (edhe nga ato të gatshmet), dhe pak çokokrem dhe brioche është gati. Kjo është një ëmbëlsirë shumë e shpejtë dhe që bën të lumtur fëmijët.
Përbërësit për Brioche të thjeshtë me Nutella
- 1 petë sfoliat ( Kliko për recetën)
- 4-5 Lugë gjelle çokokrem (Nutella)
- pak sheqer kallamsheqeri
- pak sheqer pluhur
Përgatitja e Brioche
Marrim petën dhe i hedhim pak sheqer sipër. Me anë të një peci ( okllahie), e shtypim nga sipër. E kthejmë petën nga ana tjetër, përmbys dhe e presim në tetë pjesë duke formuar trekëndësha.
Në çdo pjesë vendosim nga pak nutella (rreth 1 lugë kafeje). Mbyllim trekëndëshat duke filluar nga pjesa e jashtme drejt asaj të brendshmes.
Vendosim brioche në një tavë me letër furre poshtë. Vazhdojmë kështu për pjesët e tjera.
Fusim ta pjekim në furrë të nxehtë 180°C përreth 12-15 minuta, derisa të shohim që sipër ëmbëlsirat kanë marrë një ngjyrë të artë.
Më pas i lemë të ftohen pak dhe i vendosim në pjatë.
Sipas dëshirës mund ti hedhim pak sheqer pluhur në momentin kur i servirim.
als_Latn als_Latn als_Latn srd_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn